**cimerH É V Í Z I P O L G Á R M E S T E R I H I V A T A L**

8380 Hévíz, Kossuth Lajos u.1.

**K I V O N A T**

**Hévíz Város Önkormányzat Képviselő-testülete**

**64/2020. (III.31.) határozata**

(mely a Hévíz-Balaton Airport Kft 3/2020. (III.31.) sz. alapítói határozatának minősül)

Hévíz Város Önkormányzat Polgármestereként a 40/2020. (III. 11.) Korm. rendelettel kihirdetett veszélyhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében a következő döntést hozom:

1. A Hévíz-Balaton Airport Kft által elnyert 280 millió forintos ITM támogatás terhére folytatni kell a pilóta kiképző központ feltételeinek a megteremtését, amíg a támogató írásban másképpen nem rendelkezik.

Felelős: Benkő Attila Hévíz-Balaton Airport Kft ügyvezető igazgatója

Határidő: támogatási szerződés szerint

1. A Hévíz-Balaton Airport Kft ügyvezetője által kidolgozott költségmegtakarítási tervet az előterjesztésben rögzítettek szerint 2020. április 1-től végre kell hajtani:
2. a dolgozói munkabérek 20 %-os csökkentése, ahol a bérminimum összege lehetővé teszi,
3. a cafetéria teljes visszavonása valamennyi dolgozónál,
4. az alkalmi munkavállalók forgalomtól független minimum tűzoltói létszám biztosítása,
5. forgalomtól független folyamatosan biztosítandó szolgálatok alvállalkozói díjának csökkentése,
6. forgalom kiesés okán nem szükséges szolgáltatások szüneteltetése.

Felelős: Benkő Attila Hévíz-Balaton Airport Kft ügyvezető igazgatója

Határidő: 2020. április 3. és folyamatos

1. Benkő Attila ügyvezető igazgató munkabérét 20 %-kal csökkentem, 2020. április 1-től. A munkabér csökkentés nem érinti a megbízási díj összegét. Az ügyvezető teljes cafetéria juttatása visszavonásra kerül.
2. A Hévíz-Balaton Airport Kft ügyvezetője havonta köteles írásban tájékoztatást adni a havi likviditási jelentéssel egyidőben arról, hogy mi valósult meg a költségcsökkentési tervből.

Felelős: Papp Gábor polgármester

Benkő Attila Hévíz-Balaton Airport Kft ügyvezető igazgató

Határidő: 2020. április 3. és folyamatos

Hévíz, 2020. március 31.

|  |  |
| --- | --- |
|  | (Papp Gábor)  polgármester s.k. |

Hévíz, 2020. március 31.

A másolat hiteléül: dr. Tüske Róbert